kardosdrur/scandi-wiki huggingface dataset:
Niels Juel Arge

Niels Juel Arge (født 20. august 1920 i Tórshavn, død 5. marts 1995) var en færøsk radiodirektør, forfatter og politiker (SF).

Efter at have taget realeksamen i Tórshavn påtog han sig forefaldende arbejde. Han blev fastansat i det nyoprettede Útvarp Føroya i 1957 og var direktør for institutionen 1960–1990. Arge skrev en række hørespil og bøger og debuterede som forfatter med Argjamenn i 1978. Han blev tildelt Mentanarvirðisløn M. A. Jacobsens for faglitteratur i 1985.

Arge var kommunalbestyrelsesmedlem i Tórshavnar kommuna 1949–1952, og viceborgmester 1949–1951.

Han var far til Jógvan Arge og Magni Arge samt farfar til Uni Arge.

Bibliografi 
 Argjamenn - ein ættarsøga, 1978
 Merkið, flaggsøgan, 1980
 Drekin, minningarrit Havnar Róðrarfelags, 1982
 Rockall - søgan um Rokkin, 1982
 Stríðsárini 1940-45 (udkom 1985-90) 
 1. bog. Hersettar oyggjar	
 2. bog. Sigla vandasjógv	
 3. bog. Føroyar bumbaðar	
 4. bog. Millum minur og kavbátar	
 5. bog. Skansi í Atlantshavi	
 6. bog. Kríggið endar

Noter

Eksterne henvisninger 
 Niels Juel Arge  på snar.fo

Faglitterære forfattere fra Færøerne
Politikere fra Sjálvstýrisflokkurin
Skønlitterære forfattere fra Færøerne
Jakob Christmann

Jakob Christmann (født november 1554 i Johannisberg (Rheingau), i dag: Geisenheim – død den 16. juni 1613 i Heidelberg) var en tysk orientalist, som også interesserede sig for problemer inden for astronomien.

Liv 

Christmann, der var af jødisk afstamning, konverterede før 1578 til kristendommen. Han studerede orientalisme ved universitetet i Heidelbergs "Collegium Sapientiae" og blev lærer ved Dionysianum. Han fulgte renæssancehumanisten Thomas Erastus til Basel og fortsatte sin studierejse i Breslau, Wien og Prag.

I 1578 grundlagde pfalzgreve Johann Casimir det calvinistisk-reformerte Casmirianum i Neustadt an der Haardt. Christmann sluttede sig til Casimirianumfakultetet i 1582 og dedikerede sin arabiske grammatik, Alphabetum arabicum, til sine kolleger dér.

Da den reformerte tro havde bredt sig ind i Rhinpfalz, vendte Christmann tilbage til Heidelberg for at arbejde ved fakultetet "Collegium Sapientiae" i 1584. Efter en del intern debat om, hvor lærestolen skulle placeres, blev Christmann udnævnt til professor i hebraisk ved universitetet i 1585. Han samlede et katalog over Guillaume Postels (1510–1581) manuskripter, der siden 1551 havde været anbragt på Heidelberg slot. I 1590 udgav han en latinsk oversættelse af Al-Farghanis astronomi. I 1609 blev han udnævnt som Europas anden professor i arabisk efter pres fra kurfyrst Friedrich IV. von der Pfalz.

Copernicusmanuskriptet 

Et manuskript til De revolutionibus af Nicolaus Copernicus gik efter Copernicus' død i 1543 via Rheticus til andre og blev mærket den 16. december 1603 af Christmann med ordene Nicolai Copernick Canonici Varmiensis in Borussia Germaniae mathematici … ("af Canon Nicolaus Copernick fra Warmia i Preussen, Tyskland, af matematikeren …").<ref>Venerabilis et eximii iuris utriusque doctoris, Dni Nicolai Copernick Canonici Varmiensis in Borussia Germaniae mathematici celeberimi opus de revolutionibus coelestibus propria manu exparatum et haectenus in biblioteca Georgii Ioachimii Rhetici item Valentini Othonis conferuatum, ad usum studii mathematici procurauit M. Iakobus Christmannus Decanus Facultatis artium, anno 1603, die 19 Decembris    </ref> Efter 1953 befinder det sig på Jagiellobiblioteket ved universitetet i Kraków (Signatur: Ms. BJ. 10 000), og det kan også læses online.

 Noter 

 Arbejder 
 Alphabetum Arabicum cum isagoge Arabice legendi ac scribendi, Neustadt 1582
 Muhammedis Alfraganii Arabis chronologia et astronomiae elementa, Frankfurt 1590

 Litteratur 
 Thomas Hockey: The Biographical Encyclopedia of Astronomers, 2009, 978-0-387-31022-0

 Eksterne links 
 Jakob Christmann , i Dictionary of Scientific Biography 
 Brev på latin fra Christmann til Kepler  
 Bibliografiske oplysninger om Christmann  
 Jakob Christmann  i Erwin Christmann: Studien zur Geschichte der Mathematik und des mathematischen Unterrichts in Heidelberg: von der Gründung der Universität bis zur combinatorischen Schule'', 1924. 
 Biografi i Melchior Adam: Vitae Germanorum philosophorum [...] (faksimile) (Frankfurt, 1615), pp. 518–22] 

Astronomer fra Tyskland
Tyskere i 1500-tallet
Amt Bordesholm

Amt Bordesholm er et amt i det nordlige Tyskland, beliggende i den sydøstlige del af Kreis Rendsburg-Eckernförde. Kreis Rendsburg-Eckernförde ligger i delstaten Slesvig-Holsten. Amtets administration er beliggende i byen Bordesholm.

Kommuner i amtet 
 Bissee
 Bordesholm
 Brügge
 Grevenkrug
 Groß Buchwald
 Hoffeld
 Loop
 Mühbrook
 Negenharrie
 Reesdorf
 Schmalstede
 Schönbek
 Sören
 Wattenbek

Historie 
Efter opløsningen af Kloster Bordesholm i 1566 som følge af reformationen opstod i området Bordesholm Amt, der hørte under hertugerne af Slesvig-Holsten-Gottorp. Ved den preussiske forvaltningsreform i 1867 blev amtet erstattet med Kreis Bordesholm/Kiel med sæde i Bordesholm. Denne Kreis blev senere opløst, og af dens 18 Amtsbezirke opstod det nuværende amt.

I 1947 omfattede Amt Bordesholm-Land de otte kommuner Grevenkrug, Hoffeld, Loop, Mühbrook, Schmalstede, Schönbek, Sören og Wattenbek.

Med Kreis- og Amtsreformen i 1970 blev amtet Brügge i Kreis Plön nedlagt. 1. juni 1970 indgik de fem kommuner Bissee, Brügge, Groß Buchwald, Negenharrie og Reesdorf i Bordesholm-Land. De tilbageværende kommuner Böhnhusen, Schönhorst og Techelsdorf indgik i Amt Flintbek.

1. juli 2007 dannede kommunerne fra Amt Bordesholm-Land og kommunen Bordesholm Amt Bordesholm.

Eksterne kilder/henvisninger 

 Amt Bordesholm

Bordesholm
Obsidian Entertainment

Obsidian Entertainment er en amerikansk computerspiludvikler, grundlagt i 2003 efter Interplay Entertainments Black Isle Studios midlertidige lukning.

Udvalgte spil 
 Star Wars: Knights of the Old Republic II – The Sith Lords (2004)
 Neverwinter Nights 2 (2006)
 Neverwinter Nights 2: Mask of the Betrayer (2007)
 Neverwinter Nights 2: Storm of Zehir (2008)
 Fallout: New Vegas (2010)
 Dungeon Siege III (2011)
 South Park: The Stick of Truth (2014)
 Pillars of Eternity (2015)

Eksterne henvisninger 

 

Computerspilsvirksomheder fra USA
Etableret i 2003
The Japan Times

The Japan Times er en engelsksproget avis i Japan med redaktion i bydelen Minato i Tokyo. I 2006 lå det daglige oplag på 46.000; avisen havde dermed et lille forspring foran sine hovedkonkurrenter, International Herald Tribune/Asahi og Daily Yomiuri.

Avisens motto er All the news without fear or favor. Avisens læsere var i 1998 omkring 50 % japanere og 50 % udlændinge. Avisen koster 180 yen.

Den første udgave, med seks sider, udkom den 22. marts 1897. I 1918 indgik avisen i The Japan Mail, som også var engelsksproget, og blev derefter udgivet under titellen The Japan Times and Mail. Fra 1940, efter fusionering med Japan Advertiser fra Tokyo og Japan Chronicle fra Kobe, udkom avisen med titellen The Japan Times & Advertiser. I 1943 kom der endnu en navneændring til Nippon Times; i 1956 tog avisen sit gamle navn tilbage.

Referencer

Eksterne henvisninger 
 Officiel hjemmeside og webudgave (engelsk, delvis japansk)

Aviser fra Japan
Etableret i 1897
Bissee

Bissee er en kommune og en by i det nordlige Tyskland, beliggende i den sydøstlige del af Amt Bordesholm under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bissee ligger ved Bothkamper See i et landskab præget af randmoræner omkring Ejderdalen. Mod vest løber Bundesautobahn 215 fra Neumünster mod Kiel, mod øst Bundesstraße 404 fra Bad Segeberg mod Kiel.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Finnbogi Ísakson

Finnbogi Ísakson (født Isaksen, 7. februar 1943 i Klaksvík, død 7. september 2005 i Tórshavn) var en færøsk journalist, forfatter og politiker (T). Som mediemand var han aktiv i både radio, fjernsyn og aviser. Lagtingsmedlem 1966–1984 og 1990–2002, og medlem af Færøernes regering 1975–1979, 1989 og 1993–1994.

Ísakson var ansat i Útvarp Føroya fra 1963 til 1974. Som den næstyngste nogensinde blev han i en alder af 23 år valgt til Lagtinget fra Norðoyar i 1966. Han var endvidere redaktør af Tíðindablaðið fra 1974 til 1975. Arbejdede freelance fra 1975 til 1984, mens han var skole-, bolig- og trafikminister i regeringen Atli Dam II fra 1975 til 1979. Johan Simonsen mødte i hans sted på Lagtinget. I 1984 blev Ísakson ikke genvalgt til Lagtinget. Samme år blev han ansat i Sjónvarp Føroya, hvor han arbejdede frem til 1988. Mødte som suppleant i Lagtinget for Jóngerð Purkhús 1989–1990. På ny valgt til Lagtinget på eget mandat ved lagtingsvalget 1990, denne gang for Suðurstreymoy. Færøernes finansminister i 1989, og igen fra 1993 til 1994. Redaktør af Tjóðveldisflokkurins partiavis 14. september fra 1991 til 1993. lagtingsformand fra 1998 til 2002.

Finnbogi Ísakson blev alvorligt syg sommeren 2005, og døde 7. september, 62 år gammel.

Bibliografi 
 1972 – Rím og reyp, humorbog
 1983 – Tilburðir í okkara øld, bind I
 1987 – Tilburðir í okkara øld, bind II
 1988 – Aftur og fram, bind I
 1989 – Aftur og fram, bind II
 1990 – Aftur og fram, bind III
 1991 – Aftur og fram, bind IV
 1995 – Tilburðir í okkara øld, bind III
 2005 – Sverri kongur, oversat fra norsk

Referencer 
Litteratur
 Løgtingið 150 – Hátíðarrit, bind 2 (2002), s. 269. (PDF )
 Árbók fyri Føroyar 1991 (1991), s. 73 (Læs )
 Árbók fyri Føroyar 1995 (1995), s. 78 (Læs )

Eksterne henvisninger
 Finnbogi Ísaksons biografi  hos Lagtinget
 Finnbogi Ísaksons nekrolog af Høgni Hoydal

Politikere fra Tjóðveldi
Journalister fra Færøerne
Lagtingsformænd på Færøerne
Redaktører fra Færøerne
Personer fra Klaksvik
Lagtingsmedlemmer fra Færøerne
Finansministre fra Færøerne
Skoleministre fra Færøerne
Boligministre
Faglitterære forfattere fra Færøerne
Trafikministre fra Færøerne
Personer i Kraks Blå Bog (afdøde)
The Roundhouse

The Roundhouse er en tidligere lokomotivremise i Chalk Farm i London, som er ombygget til koncertlokale. Huset blev bygget i 1847 som en rund lokomotivremise (engelsk: roundhouse), en rund bygning med en drejeskive for lokomotiver. Stedet blev blot brugt til sit oprindelige formål i omkring ti år, hvorefter det i mange år blev brugt som lager. I 1964 åbnede huset som koncertsted og teater under navnet Centre 42.

I 1968 spillede The Doors sin eneste koncert i Storbritannien her.

Greater London Council overdrog stedet til Camden London Borough Council i 1983. Centre 42 havde ikke flere penge og bygningen stod tom frem til lokale iværksættere købte stedet i 1996 og det igen blev koncertsted. 2004-2006 fik The Roundhouse en stor ombygning.

Baggrundsstof 
 The Roundhouse

Bygninger, konstruktioner og anlæg i London
Spillesteder
Kultur i London
Etableret i 1846
Bordesholm

Bordesholm er en kommune og administrationsby i det nordlige Tyskland, beliggende i Amt Bordesholm under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bordesholm ligger mellem Kiel og Neumünster. Navnet betyder „am Ufer der Insel“ (ved kysten af øen). Sydvest for byen findes den ca. 70 ha og op til 8 m dybe Bordesholmer See.

Bydelen Alt-Bordesholm med den tilhørende klosterkirke ligger på en tidligere ø, Klosterinsel Bordesholm. Vandstandssænkninger og bymæssige ændringer har medført, at den har mistet sit præg af ø, der nu kun markeres af grønne vådområder.

Mod syd grænser kommunen til Dosenmoor, en højmose i bakkelandet, som via naturgenopretning forsøges fremtidssikret.

Eksterne kilder/henvisninger 

 [www.bordesholm.de/ Kommunens websted].
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Svend Heineke

Svend Aage Heineke (født 16. oktober 1916 - død 24. oktober 1995) var en danskt ingeniør, han blev  19. maj 1960 valgt som formand for Dansk Arbejdsgiverforening.
Svend Heineke blev allerede i 1942 valgt som medlem til DA's hovedbestyrelse og siden 1948 var han medlem af DA's forretningsudvalg samt næstformand 1955 - 1960.
Heineke gik af som formand for DA den 26. maj 1970.

Heineke blev uddannet varmeingeiør hos virksomheden Richard Critall & Co. i London 1930-31. I 1932 blev Svend Heineke ansat i familiefirmaet Kerteminde Jernstøberi, og blev dets indehaver i 1933. Fra 1959 til 1967 var Svend Heineke formand for bestyrelsen for Burmeister & Wain A/S.
I 1937-42 og 1946-50 var han medlem af Kerteminde Byråd for Det Konservative Folkeparti, i den sidste periode var han endvidere borgmester.

Kilder 
 KRAKS Blå bog 1995
 Interne papir fra Dansk Arbejdsgiverforening

Arbejdsmarkedet i Danmark
Studenter fra Metropolitanskolen
Opstandelsen (kalkmaleri)

Opstandelsen er et kalkmaleri fra første halvdel af det 15. århundrede (cirka 1430-1450) udført af Unionsmesteren som udsmykning i Undløse Kirke.

Undløse Kirke har to loftshvælvinger, der hver er firdelte, og som alle har velbevarede kalkmalerier af Unionsmesteren. Det ene hvælv har motiver knyttet til Jesu fødsel samt legenden om Skt. Laurentius (kirkens skytshelgen), mens det andet hvælv over alteret har motiver relateret til Jesu opstandelse, himmelfarten, pinse og dommedag. Det er her, man finder Opstandelsen.

Kirkens kalkmalerier skal sættes i stand for 6,8 millioner kroner, som er bevilget fra privat donation i 2012.

Motivet 
Centralt i det trekantede felt, som udgøres af den del af hvælvingen, hvor billedet er malet, står Jesus, let genkendelig med glorie om hovedet. Han er på vej op af den sarkofag, som han (ikke helt i overensstemmelse med evangeliernes beskrivelse) har ligget i. Man ser huller fra naglerne på hånden, hvor han har været fæstet til korset, og man ser såret i hans side efter nedtagningen fra korset. Omkring sarkofagen står fire sløvt udseende romerske soldater og kigger forundret på ham. Jesus har det mest farvestrålende tøj på, lige som hans hår har en klar gylden farve. Hans hoved peger op mod spidsen af trekanten, der er udsmykket med bladranker, der måske skal illustrere Helligånden, der er på vej til at hente Jesus op til sin far. Til venstre ud for en soldats ansigt ser man nogle træstammer, og der er andre naturfragmenter i billedet.

Nederst til venstre ser man en person med en spændt armbrøst pegende direkte ned på menigheden, mens man nederst til højre ser en anden person, let foroverbøjet, med en kande og et krus; også han skuer ned over menigheden.

Kulturkanonen 

Opstandelsen er optaget i Kulturkanonen, og kanonudvalget beskriver billedet med ord som "artistiske penselføring", "motiviske originalitet" og "Kvaliteter, vi kalder æstetiske, Formelle og stilistisk fremragende"

Referencer

Eksterne henvisninger 
 Kort introduktion, Undløse Kirke, set 2015-08-11
 
 

Malerier fra Danmark
Kulturkanonen
Jóngerð Purkhús

Jóngerð Jensina Purkhús (født 22. januar 1937 i Klaksvík) er en tidligere færøsk politiker (TF). Hun var finans-, økonomi- og miljøminister fra 1985 til 1989, og økonomi- og samferdselsminister fra 1989 til 1991. Hun var Færøernes første kvindelige minister.

Purkhús voksede op i et fisker- og arbejdermiljø i Klaksvík, som datter af Else Johanne (født Hansen) og fiskeren Jacob Pauli Purkhús. Der var ikke nogen tradition for akademisk uddannelse i familien, men den havde et stærkt samfundsengagement, hvor Tjóðveldisflokkurin stod stærkt. Alligevel begyndte hun at studere statsvidenskab, drevet af interessen for den nationalistiske del af venstrefløjen i færøsk politik. I 1970 giftede hun sig med Niels á Velbastað. Purkhús blev den første kvindelige færøske cand.polit. i 1972. Hun flyttede tilbage til Færøerne i 1975, og begyndte at arbejde for Færøernes regering. Hun var med til at forberede Færøernes overtagelse af postvæsenet, og arbejdede derefter i Postverk Føroya frem til 1978, og skiftede da spor og begyndte at arbejde med finanssager for regeringen.

Purkhús havde fra ungdomstiden tillidshverv i Tjóðveldisflokkurin, og fra 1978 var hun lagtingskandidat i valgkredsen Norðoyar, men blev ikke valgt. Hun var finans-, økonomi- og miljøminister fra 1985 til 1989, blev valgt til Lagtinget i 1988, og var økonomi- og trafikminister fra 1989 til 1991. Hun fortsatte som medlem af partiledelsen et par år, og trak sig derefter tilbage fra politik.

Purkhús har boet i Velbastaður sammen med sin mand siden 1976. Hendes fritidsinteresser er husdyrhold, færøsk folkedans og patchwork.

Eksterne henvisninger 
 Jóngerð Purkhús i Dansk Kvindebiografisk Leksikon

Personer fra Klaksvik
Økonomer fra Færøerne
Politikere fra Tjóðveldi
Lagtingsmedlemmer fra Færøerne
Finansministre fra Færøerne
Miljøministre fra Færøerne
Trafikministre fra Færøerne
Kreditomkostninger

Kreditomkostninger er den pris, man betaler for at kunne låne et givet beløb. Dvs., kreditomkostninger plus lånebeløbet er det samlede beløb, man skal betale tilbage.
Kreditomkostninger er ligesom ÅOP et udtryk for samlede omkostninger, men hvor ÅOP altid gives i procent, beregnes kreditomkostninger konkret i kroner og ører. Generelt vil et låns samlede kreditomkostninger blive mindre, jo kortere løbetiden er. Banker og andre långivere varierer i hvilke omkostninger, de vælger at pålægge låntageren:
 Oprettelsesgebyr/etableringsgebyr/stiftelsesomkostninger. Ikke alle lån kræver oprettelsesgebyr, fx førstegangslån hos udbydere af kviklån, men store lån med flere års løbetid vil typisk kræve oprettelsesgebyr og vil typisk, men ikke altid, stige proportionalt med lånets størrelse.
 Sikkerhed er en slags depositum og kan fx være pantsætning, bankgaranti eller forsikring. Ikke alle udlånere kræver, at der stilles sikkerhed. Der vil typisk opkræves en afgift i forbindelse med at registrere sikkerheden til det offentlige.
 Rente er med andre ord de penge, man betaler for at kunne have andres penge mellem hænderne. Rente skal man altid betale og altid for hele lånets løbetid, medmindre man tilbagebetaler lånet inden løbetidens udgang. I så fald skal man ikke betale rente af den resterende tid. Så længe lånet består skal der altså betales rente. Der findes forskellige renter i forbindelse med låntagning:
 Debitorrente/pålydende rente. Denne skal altid betales og beregnes typisk som en procentsats af den lånte kapital - jo flere penge man låner, jo flere penge skal man altså betale i rente.
 Rentes rente. Jo længere lånets løbetid, jo højere vil renteomkostningerne blive pga. rentes rente. Hvis man fx låner 5.000 kr. med en rentesats på 10% og et års løbetid, og ved løbetidens udgang ikke har betalt et eneste afdrag, vil man ende med en renteomkostning på 500 kr. Næste år vil renteomkostningerne være steget til 1.000 kr. således at man nu skylder 6.000 kr. Men rentes rente betyder sådan set, at man betaler rente af sin rente. De 6.000 kr. bliver således til 6.050 (6000*(0,10*500)). Debitorrenten vil imidlertid være den samme (10%), men renteomkostningerne vil stige, da rentes rente hvert år bliver lagt oveni. Men hvis man derimod har betalt af på sit lån, så vil renteomkostningerne ikke nødvendigvis blive større, da man betaler rente af lånets aktuelle størrelse. Begrebet nominel rente dækker her over en sammenlægning af debitorrente plus rentes rente.
 Morarenter træder i kraft, når man ikke tilbagebetaler lån tilbage rettidigt. Hvis man overskrider en betalingsdato, bliver morarenten lagt oveni. Dette er altså en slags straf for forsinket betaling. Morarenten fastsættes ved lov, hvilket vil sige, at kreditor ikke frit kan lægge morarenter oveni efter lyst. Hvis man altså har et langvarigt lån hvis løbetid overskrides, skal man ikke alene betale debitorrente, men også rentes rente og morarenter.

Referencer 

Finansiel økonomi
Lån
Bankvirksomhed
Johan Simonsen

Johan Simonsen (født 19. februar 1917 i Tjørnuvík, død 10. oktober 1980) var en færøsk fisker og politiker (TF). Han var bestyrelsesmedlem for Klaksvík Sygehus og Føroya Fiskimannafelag i flere år. Simonsen var valg til Lagtinget for Norðoyar 1954–1966, og mødte fast for Finnbogi Ísakson fra 1975 til 1978.

Referencer 
 Løgtingið 150 – Hátíðarrit, bind 2 (2002), s. 348. (PDF )

Lagtingsmedlemmer fra Færøerne
Søfolk fra Færøerne
Personer fra Strømø
Politikere fra Tjóðveldi
Sarona

Sarona var en  koloni grundlagt af det tyske  i Tel Aviv, Israel. Det er nu et kvarter i byen, men  var en af de tidligste moderne landsbyer etableret i Palæstina.

Sarona blev grundlagt  i 1871 nordøst for Jaffa da bevægelsen købte 60 hektar land af et græsk kloster.  Da mange af Templarsamfundets indbyggere var nazisympatisører før og under Anden Verdenskrig,  blev de interneret, og mange deporteret til Australien af det britiske mandatstyre. 

Siden  2003 har bystyret i  Tel Aviv arbejdet med at bevare og restaurere Sarona.

Eksterne henvisninger 

 The new lifestyle hub at the heart of Tel Aviv
 The end of the Sarona saga

Tel Aviv
Emil Stabil

Emil Stabell Petersen, bedre kendt som Emil Stabil, er en dansk rapper fra Aarhus. Emil Stabils gennembrud kom i 2014, hvor han især var populær via videotjenesten Youtube og musiktjenesten SoundCloud, med nummeret Er Det En Fugl. Det danske radioprogram Lågsus på Danmarks Radios P3 udvalgte Er Det En fugl som Lågsus-track. 

I 2014 startede Emil Stabil sammen med Young Bong og Lil Producer et pladeselskab under navnet Lil Label. I 2015 udgav Emil Stabil sin debut-EP kaldet Emil Stabil. EP'en fik en 3. plads på IFPI's albumchart-liste og singlen, Allerede Is fra samme EP blev i sommeren 2015 streamet af over 60.000 mennesker om dagen på streamingtjenesten Spotify.

Emil Stabil har blandt andet optrådt på: Roskilde Festival, Spot Festival, Smukfest, Copenhagen Distortion, Grøn Koncert og UngFest 2018, og lavet en sang med Gucci Mane.

Discografi

Singler

EP'er 
 Emil Stabil (2015)

Referencer 

Rappere fra Danmark
Brügge (Holstein)

Brügge er en kommune og en by i det nordlige Tyskland, beliggende i Amt Bordesholm i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Brügge ligger omkring 11 km nord for Neumünster og 15 km syd for Kiel mellem Bundesautobahn 215 og Bundesstraße 404.

Eksterne kilder/henvisninger 

 Kommunens side på amtets websted .
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Den hvide slavehandel

Den hvide slavehandel hentyder til flere forskellige danske stumfilm:

 Den hvide slavehandel (Fotorama), stumfilm fra 1910 af Alfred Cohn fra Fotorama
 Den hvide slavehandel (Nordisk Film), stumfilm fra 1910 af August Blom fra Nordisk Film
 Den hvide slavehandels sidste offer, stumfilm fra 1911 af August Blom
International Union of Geological Sciences

International Union of Geological Sciences, IUGS, er en international videnskabelig organisation, etableret for at fremme udviklingen af de geologiske videnskaber. IUGS blev grundlagt i 1961 og i dag har 117 medlemslande. Association of European Geological Societies har til formål at styrke samarbejdet mellem europæiske geologiske selskaber, herunder Dansk Geologisk Forening.
 
IUGS samarbejder med UNESCO om , og medvirker også i Global Geoparks Network, GGN, der består af godt 100 geoparker i 30 lande. I Danmark findes Geopark Odsherred, der er optaget i både European Geoparks Network og Global Geopark Network, samt Geopark Vestjylland. 

IUGS omfatter (pr. 2014) seks internationale kommissioner, herunder nternational Commission on Stratigraphy, ICS, som udvikler det  Internationale Stratigrafiske Skema og enheder (perioder, epoker, og aldre ) i den internationale geologiske tidsskala. Dermed etableres globale standarder for forskningsbaseret formidling af Jordens historie.

Se også 
Ediacarium en geologisk periode, godkendt (ratificeret) i 2004 af IUGS/ICS
Antropocæn foreslået som betegnelse for den epoke, vi lever i i dag

Kilder 

Geologiske selskaber og institutioner